જ્યારે સુખેશ શનિ મહારાજ વર્ષ દરમિયાન વૃશ્ચિક રાશિમાં જ બીજા ભાવે સમગ્ર વર્ષ દરમિયાન જ જોવા મળે છે જ્યારે ભાગ્યેશ બુધ, કર્મેશ ચંદ્ર અને લાભેશ સૂર્ય આ વર્ષના આરંભમાં તુલા રાશિમાં દેહભાવેથી પોતાની મુસાફરી શરૂ કરે છે. બુધ અને સૂર્ય પોતાની ગતિથી આગળ વધતા રાશિ ચક્ર પૂર્ણ કરી ફરીથી તુલા રાશિમાં દેહભાવે જ વર્ષના અંતે જોવા મળે છે, જ્યારે ચંદ્ર તે જ ગતિથી ભ્રમણ શરૂ કરી અનેક વાર રાશિ ચક્ર પૂર્ણ કરી ફરીથી તુલા રાશિમાં જ વર્ષના અંતે જોવા મળે છે. જ્યારે વર્ષના આરંભે કન્યા રાશિમાં રહેલ રાહુ અને મીન રાશિમાં રહેલ કેતુ પોતાની વક્રગતિથી મુસાફરી આગળ વધારી વર્ષાંતે રાહુ સિંહ રાશિમાં લાભ ભાવે જ્યારે કેતુ કુંભ રાશિમાં પંચમ ભાવે જોવા મળે છે.